Պշեմիսլավ Ֆրանկովսկի

**Պշեմիսլավ Ադամ  Ֆրանկովսկի** (, ), լեհ ֆուտբոլիստ, ֆրանսիական «Լանս» ակումբի և Լեհաստանի հավաքականի կիսապաշտպան։ Եվրոպայի երկու առաջնությունների (2020 և 2024) և աշխարհի 2022 առաջնության մասնակից։

## Ակումբային կարիերա
«Լեխիա» ֆուտբոլային ակումբի սան: Լեհական Էքստրակլասում նորամուտը նշել է 2013 թվականի ապրիլի 14-ին «Յագելոնիայի» դեմ խաղում՝ խաղի 76-րդ րոպեին փոխարինելով Ադամ Դուդուին։ Իր առաջին պրոֆեսիոնալ գոլը Ֆրանկովսկին խփել է 2013 թվականի ապրիլի 27-ին «Պոդբեսկիձեի» դեմ խաղում։ 2012/13 մրցաշրջանի ընթացքում Էքստրակլասին զուգահեռ Ֆրանկովսկին շարունակել է հանդես գալ պահեստային «Լեխիա II» ֆարմ-ակումբում, որի կազմում մասնակցել է 11 հանդիպման և խփել 1 գնդակ։ 2013/14 մրցաշրջանում Ֆրանկովսկին արդեն դարձել է հիմնական կազմի մշտական խաղացող։ Մրցաշրջանի ընթացքում մասնակցել է 33 հանդիպման և դարձել մեկ գոլի հեղինակ: Ընդհանուր առմամբ, Գդանի «Լեխիայի» կազմում Ֆրանկովսկին մասնակցել է 41 հանդիպման: 2013 թվականի հունիսի 18-ին Ֆրանկովսկին 3 տարով երկարաձգել է պայմանագիրը «Լեխիայի» հետ։

2014 թվականի օգոստոսի 1-ին Ֆրանկովսկին տեղափոխվել է Բիալիստոկի «Յագելոնիա»՝ ակումբի հետ կնքելով 3 տարվա պայմանագիր։ Նույն օրը նորամուտը նշել է «Կրակովիայի» դեմ խաղում՝ 65-րդ րոպեին փոխարինելով Մատեուշ Պյատկովսկուն։ «Յագելոնիայի» կազմում իր առաջին գոլը Ֆրանկովսկին խփել է 2014 թվականի դեկտեմբերի 13-ին՝ «Գուրնիկի» դեմ խաղում։ 2015 թվականի հուլիսի 9-ին Ֆրանկովսկին իր նորամուտն է նշել Եվրոպայի լիգայում՝ խաղալով լիտվական «Կրուոյ»-ի դեմ խաղում։ Այդ խաղում Ֆրանկովսկին փոխարինման դուրս եկավ հանդիպման 62-րդ րոպեին և կարողացավ հեթ-տրիկ ձևակերպել՝ գոլ խփելով 64-րդ, 75-րդ և 80-րդ րոպեներին։

2019 թվականի հունվարի 22-ին Ֆրանկովսկին տեղափոխվել է MLS-ի «Չիկագո Ֆայր» ակումբ։ ԱՄՆ-ի գլխավոր լիգայում իր նորամուտը նշել է 2019 թվականի մարտի 2-ին՝ «Լոս Անջելես Գելաքսիի» դեմ մրցաշրջանի մեկնարկային տուրի խաղում։ 2019 թավակնի մայիսի 8-ին «Նյու Ինգլենդ Ռեվյուշն»-ը խփել է իր առաջին գոլը MLS-ում։

2021 թվականի օգոստոսի 5-ին Ֆրանկովսկին տեղափոխվեց ֆրանսիական Լիգա 1-ի «Լանս» ակումբ՝ կնքելով 5 տարվա պայմանագիր։ Լիգա 1-ում իր նորամուտը նշել է 2021 թվականի օգոստոսի 8-ին՝ «Ռենի» դեմ 2021/22 մրցաշրջանի առաջին տուրի խաղում՝ երկրորդ խաղակեսում փոխարինման դուրս գալով Դեյվեր Մաչադոյի փոխարեն։ 2021 թվականի սեպտեմբերի 18-ին խփել է իր առաջին գոլը «Լանսի» կազմում Լիգա 1-ի «Լիլի» դեմ խաղում։

## Կարիերան հավաքականում
Ներկայացրել է Լեհաստանի տարբեր տարիքի պատանեկան հավաքականները։ Մեկական հանդիպում է անցկացրել մինչև 16 (ընկերական հանդիպում Ռուսաստանի մինչև 16 տարեկանների հավաքականի հետ) և 18 (ընկերական հանդիպում Բելառուսի մինչև 18 տարեկանների հավաքականի հետ) տարեկանների հավաքականներում։ 2013 թվականի հուլիսին հրավիրվել է մինչև 19 տարեկանների հավաքական: Նորամուտը նշել Է Վրաստանի հավաքականի հետ ընկերական խաղում։ Ընդհանուր առմամբ մինչև 19 տարեկանների հավաքականում անցկացրել է 6 հանդիպում և խփել 1 գնդակ: Մինչև 20 տարեկանների հավաքականում նորամուտը նշել է 2014 թվականի սեպտեմբերի 4-ին Շվեյցարիայի հավաքականի դեմ խաղում։ Ընդհանուր առմամբ, մինչև 20 տարեկանների հավաքականի կազմում մասնակցել է 5 հանդիպման և դարձել 2 գոլի հեղինակ: Լեհաստանի երիտասարդական հավաքականում Ֆրանկովսկին նորամուտը նշել է 2015 թվականի սեպտեմբերի 8-ին Շվեդիայի երիտասարդական հավաքականի դեմ ընկերական խաղում։

Լեհաստանի հիմնական հավաքականում Ֆրանկովսկին նորամուտը նշել է 2018 թվականի մարտի 23-ին Նիգերիայի հավաքականի հետ ընկերական խաղում։ Ընդգրկվել է Լեհաստանի հավաքականի նախնական հայտացուցակում Ռուսաստանում կայանալիք Աշխարհի 2018 թվականի առաջնությանը, սակայն չի ընդգրկվել եզրափակիչ կազմում։ Ընդգրկվել է Եվրոպայի 2020 թվականի առաջնության հավաքականի կազմում։ Լեհաստանի հավաքականի կազմում իր նորամուտի գոլը Պշեմիսլավը խփել է 2019 թվականի հոկտեմբերի 13-ին Հյուսիսային Մակեդոնիայի հավաքականի դարպասը։

## Ձեռքբերումներ
; «Յագելոնիա»
* Լեհաստանի առաջնության բրոնզե մեդալակիր՝ 2014/15

; «Լանս»
* Ֆրանսիայի Լիգա 1-ի արծաթե մեդալակիր՝ 2022/23

## Ծանոթագրություններ

## Արտաքին հղումներ
* 
* 
* 

Կատեգորիա:Լանսի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ